**SPOLU TO ZVLÁDNEME!**



**OZNAM**

* Vážení rodičia.Ministerstvo umožňuje zriaďovateľom otvorenie materských škôl od 1. 6. 2020 v usmernení „Organizácia a podmienky výchovy a vzdelávania materských škôl do konca školského roku 2019/2020".
* Na tomto základe prevádzka materskej školy je v max. dĺžke 9 hodín s max. počtom 15 detí v skupine.
* **Materská škola, ktorej zriaďovateľom je obec Kysucký Lieskovec bude od 1.6.2020 do 31.7.2020 v prevádzke od 6.30 do 15,30 hod**.

**pre deti:**

* **zdravotníckych pracovníkov, príslušníkov Policajného zboru, príslušníkov Hasičského a záchranného zboru alebo príslušníkov Ozbrojených síl Slovenskej republiky, pedagogických zamestnancov a odborných zamestnancov podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,**
* **deti rodičov, ktorí vykonávajú prácu na pracovisku,**
* **deti, ktoré majú od 1. septembra 2020 začať plniť povinnú školskú dochádzku.**

**(Účasť týchto detí na výchovno-vzdelávacom procese je dobrovoľná – záleží na rozhodnutí zákonného zástupcu. Členovia rodiny nesmú byť v karanténe.)**

**Organizácia prevádzky materskej školy**

**Príchod do materskej školy**

**Budova materskej školy sa ráno otvára o *6,30 hod*.a zatvára o *7,45 hod.***

* **Deti s cieľom ochrany pred komunitným šírením ochorenia COVID – 19 v materskej škole, budú *prichádzať len so zákonným zástupcom (inak dieťa nebude prebraté)*a odchádzať len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov. (*Pokiaľ je to možné, žiadame aby dieťa privádzala a odvádzala tá istá osoba, ktorá nepatrí do rizikovej skupiny: tehotné ženy, osoby staršie ako 60 rokov, osoby s pridruženými chronickými chorobami a s oslabenou imunitou).***
* **Pred vchodom do budovy žiadame zákonných zástupcov, aby dodržiavali 2 metrové odstupy a do priestorov materskej školy vchádzali s rúškom, alebo iným prekrytím dýchacích ciest a *pri vstupe do šatňových priestorov materskej školy používali jednorazové návleky na obuv pre seba aj pre dieťa.***
* **Poverený zamestnanec pri vstupe zabezpečí meranie teploty bezdotykovým teplomerom a dezinfekciu rúk dezinfekčným prostriedkom.**
* **Zákonný zástupca zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).**
* **Celkový čas zdržiavania sa osôb sprevádzajúcich deti do materskej školy a z materskej školy vo vonkajších a vnútorných priestoroch materskej školy, by nemal presiahnuť *10 minút.***
* **Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.**
* **Sprevádzajúca osoba zabezpečí umiestnenie *rezervného rúška* svojho dieťaťa do jeho skrinky.**
* **Sprevádzajúca osoba *nevstupuje do priestorov triedy* a odovzdáva dieťa výhradne pedagogickému zamestnancovi na triede, ktorý dieťa prevezme až na základe záveru ranného zdravotného filtra. *V prípade podozrenia na ochorenie (nielen na COVID – 19) dieťa nepreberie.***
* **Zákonný zástupca predloží na podpis pri prvom nástupe dieťaťa do materskej školy a následne počas každého dňa tlačiva:**
* **Príloha 6 - Prehlásenie si vypíšete a prinesiete do MŠ pri nástupe dieťaťa do MŠ, či pri zmene skupiny /pondelok/.**

**Príloha 2**

**V prípade, že dieťa opätovne nastúpi do MŠ po 3 dňoch, donesiete a vypíšete Vyhlásenie - prílohu 2.**

**Prílohy sa nachádzajú v sekcii webovej stránky :**https://www.minedu.sk/organizacia-a-podmienky-vychovy-a-vzdelavania-materskych-a-zakladnych-skol-do-konca-skolskeho-roka-20192020-18-5-2020/?fbclid=IwAR0lXH0fxYKnqbmgT7587MYhb4p2jl6JuTEnbj178zh66IJMJPoqsqfy3CA

* **Počas mimoriadnej situácie si deti nemôžu priniesť do materskej školy hračky a iný materiál alebo pomôcky z domáceho prostredia.**
* **Ak bude dieťa v priebehu dňa vykazovať niektorý z možných príznakov COVID-19, bude umiestnené do samostatnej miestnosti a pedagogický zamestnanec bude kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 bude materská škola informovať príslušný RÚVZ tak, ako je to v prípade iných infekčných ochorení.**

**Odchod z materskej školy**

**Popoludní sa budova materskej školy otvára *o 14.30 hod*. a zatvára o *15,30hod.***

***Nakoľko prevádzka materskej školy môže byť maximálne 9 hodín, žiadame rodičov, aby dodržiavali stanovený čas otvorenia a zatvorenia materskej školy.***

**V prípade, že u dieťaťa je podozrenie alebo potvrdené ochorenie na COVID\_19, zákonný zástupca bezodkladne o tejto situácii informuje príslušného vyučujúceho a riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa z materskej školy vylúčené.**

Mgr . Katarína Králiková

riaditeľka materskej školy

V prípade otázok k otvoreniu a prevádzke materskej školy môžete kontaktovať riaditeľku MŠ na mail: [kralik.katarina@gmail.com](mailto:kralik.katarina@gmail.com) , alebo na tel. čísle 0911/479474

Vypracované v súlade s:

* Rozhodnutím Ministerstva školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020 s účinnosťou od 1. júna 2020.
* Organizáciou a podmienkami výchovy a vzdelávania materských škôl do konca školského roku 2019/2020 (aktualizácia 22. 5. 2020)
* Podmienkami materskej školy (personálnymi, materiálnymi, priestorovými).